Document ID: 31976R1493

NEUVOSTON ASETUS (ETY) N:o 1493/76,
annettu 24 päivänä kesäkuuta 1976,
tiettyjen Marokosta ja Tunisiasta peräisin olevien sitrushedelmien tuontia koskevan edellytyksen soveltamisen lykkäämisestä yhteisön ja kummankin maan välisen assosiaatiosopimuksen nojalla
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
asetuksessa (ETY) N:o 2108/75(2), sellaisena kuin se on muutettuna asetuksella (ETY) N:o 3416/75(3), on pidennetty yhteisön Marokon kanssa käytävään kauppaan soveltaman järjestelmän voimassaoloaikaa tämän maan kanssa tehdyn assosiaatiosopimuksen mukaisesti ja asetuksessa (ETY) N:o 2107/75(4), sellaisena kuin se on muutettuna asetuksella (ETY) N:o 3415/75(5), on pidennetty yhteisön Tunisian kanssa käytävään kauppaan soveltaman järjestelmän voimassaoloaikaa tämän maan kanssa tehdyn assosiaatiosopimuksen mukaisesti,
Euroopan talousyhteisön ja Marokon kuningaskunnan välisen assosiaatiosopimuksen(6) liitteessä 1 olevan 4 artiklan 2 ja 3 kohdassa sekä Euroopan talousyhteisön ja Tunisian tasavallan välisen assosiaatiosopimuksen(7) liitteessä 1 olevan 4 artiklan 2 ja 3 kohdassa määrätään muun muassa tiettyjen kyseisistä maista peräisin olevien yhteisen tullitariffin alanimikkeisiin 08.02 A I ja B:stä kuuluvien tuoreiden sitrushedelmien yhteisöön tuontia koskevasta tullinalennusjärjestelmästä, jossa tullinalennuksen soveltamisen edellytyksenä on viitehintojen soveltamisaikana yhteisön sisämarkkinoilla määritetyn hinnan noudattaminen,
Marokosta peräisin olevien sitrushedelmien tuonnista 23 päivänä heinäkuuta 1969 annetussa neuvoston asetuksessa (ETY) N:o 1467/69(8), sellaisena kuin se on muutettuna asetuksella (ETY) N:o 2365/70(9), ja Tunisiasta peräisin olevien sitrushedelmien tuonnista 23 päivänä heinäkuuta 1969 annetussa neuvoston asetuksessa (ETY) N:o 1472/69(10), sellaisena kuin se on muutettuna asetuksella (ETY) N:o 2366/70(11) annetaan yksityiskohtaiset säännöt näiden säännösten soveltamisesta,
tiettyjen yhteisen tullitariffin alanimikkeisiin 08.02 A I ja B:stä kuuluvien Marokosta ja Tunisiasta peräisin olevien tuoreiden sitrushedelmien tuontia koskevalle tullinalennukselle asetetun edellytyksen soveltamista olisi lykättävä, ja
tämän vuoksi myös asetusten (ETY) N:o 1467/69 ja (ETY) N:o 1472/69 soveltamista olisi lykättävä,
ON ANTANUT TÄMÄN ASETUKSEN:
1 artikla
Sellaisten säännösten soveltamista, jotka koskevat jäljempänä lueteltuja Marokosta ja Tunisiasta peräisin olevia tuotteita:
TAULUKON PAIKKA
ja joiden voimassaoloaikaa on vastaavasti pidennetty asetuksilla (ETY) N:o 3416/75 ja (ETY) N:o 3415/75, on lykättävä:
- Euroopan talousyhteisön ja Marokon kuningaskunnan välisen assosiaatiosopimuksen liitteessä 1 olevan 4 artiklan 2 ja 3 kohta
- Euroopan talousyhteisön ja Tunisian tasavallan välisen assosiaatiosopimuksen liitteessä 1 olevan 4 artiklan 2 ja 3 kohta.
2 artikla
Asetusten (ETY) N:o 1467/69 ja (ETY) N:o 1472/69 soveltamista 1 artiklassa lueteltuihin Marokosta ja Tunisiasta peräisin oleviin tuotteisiin on lykättävä.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä kesäkuuta 1976.

Labels: 3
18
17